Chris Harmse was nog altyd ’n sportster. Hy het sommer vroeg in sy hoërskoolloopbaan al vir HTS Sasolburg se eerstespan krieket gespeel, terwyl hy ook ’n kranige diskus-atleet was. Goeiste, hy kon selfs hoër as ses voet oor die hoogspringlat seil.
Terwyl hy vir ’n mondelingsessie in die Engelse klas voorberei het, het hy ’n verdwaalde Time Magazine van 1984 nadergetrek. ’n Artikel oor die Russiese atlete van die destydse Sowjetunie wat die Olimpiese Spele in daardie jaar misgeloop het, het sy aandag getrek. En veral ’n uittreksel oor die hamergooi-kampioen Yuriy Sedykh.
Tog het hy – net voor sy laaste gooi – ’n teken gesien en skielik het hy rustig geword en besef dat die Here hom nooit alleen sal laat nie.
Hy het die kampioenskap kort daarna met ’n bobaasgooi beklink. Dit was die begin van ’n ongelooflike 23 agtereenvolgende nasionale hamergooi-titels – ’n wêreldrekord.
“Ek sou nie sê dat ek nie weer met senuwees gesukkel het nie, maar van daar die dag af kon ek dit baie beter hanteer,” het die diepgelowige Harmse gesê.
Maar hy het ook die koerantopskrifte weens sy Christelike oortuigings gehaal: Hy het geweier om op Sondae deel te neem.
“Ek dink daar was aanvanklik nooit werklik enige Olimpiese verwagtinge by my nie. Ek het egter die SA en Afrika-kampioen geword en skielik het mense oor die Olimpiese Spele begin praat.”
“Ek het ’n persoonlike verhouding met die Here en dit is al wat vir my saak maak. My geloof is die belangrikste aspek van my lewe.”
Hy het met ligamentprobleme gesukkel, maar met sy laaste gooi van 73,15 m het hy goud vir Suid-Afrika gewen.
Chris Harmse se vertonings maak nie net van hom ’n legende in die hamergooi-sirkel nie, maar ook in geloofskringe regoor die wêreld.
Wonderlik, ou Grote. Ek salueer jou en het groot respek vir jou oortuigings en die getuienis wat jy uitleef. Dan het het ek natuurlik ook groot bewondering vir jou prestasies op die atletiekbaan. Oor baie jare heen het jy hamergooi in Suid-Afrika jou persoonlike eiendom gemaak. Dit was ‘n vreugde en voorreg om jou in aksie te sien en getuie te wees van hoe jy die hamer kon lanseer. Een van jou mooiste eienskappe is jou nederigheid en respek vir jou medemens. In my oë en in SA-atletiekgeskiedenis sal jy altyd onthou word as die nederige legende van SA-atletiek, soos… Lees meer »